Mal for artikkel i Gynekologen:

# Tittel, ikke for lang

*Ingress: Kort og konsis formulering av problemstilling. Hinte til viktige funn i artikkel, og friste til å lese videre. Settes i kursiv.*

**Forfatters navn, stillingstittel og e-mail.**Dersom det er flere forfattere, så send med denne informasjonen om alle.

**Portrettbilde av forfatter(e):** Filnavn. Selve bildet sendes som separat fil, men merk tydelig her hva bildet heter, og hvem som hører til hvilket bilde.  
(for eksempel slik **Bilde:** Kari Nordmann.jpg (vedlagt fil)).

## Mellomtittel

Tekstene bør brytes opp med informative mellomtitler. Under mellomtitlene deles det også i avsnitt. Gjør dette med 2 linjeskift, slik som dette (1 blank linje imellom):

Utenom avsnittene er det best om du *ikke* gjør manuelle linjeskift, eller andre formateringer. En hovedregel er å formatere *minst mulig*. Dette skaper unødvendig merarbeid for designer, samt mer arbeid for deg. Tekstdokumentet skal være kilden til korrekturlest innhold, være en veiledning til riktig oppsett med mellomtitler og avsnitt og gi korrekte referanser til bilder, tabeller og referanser.

Viktige poeng kan settes i **fet** eller *kursiv*.

## Sitater

Kom avslutningsvis med noen ønskede sitater som kan fremheves i teksten.

## Samlet oversikt bilder, figurer og tabeller

Inkluder referansenavn (hva har du referert til figuren som i teksten?), filnavn (hva heter figuren i mappen?) og ønsket bildetekst. Eksempel under:

**Figur 1:** Figur1.jpg. **Bildetekst:** Kort og konsis beskrivelse. Dersom bildet skal krediteres noen, gjør det her.

**Figur 2:** Figur2.jpg. **Bildetekst:** Dersom det er personer i bildet, bør alle personene navngis.

## Referanser

Listes.